平時食開廣東菜，今晚约了一班知已相聚，便想嚐試上海菜刺激一下久違了的味蕾，於是便訂了附近的上海婆婆，附近住有九折優惠都幾好。店内環境不錯，有2人枱、4人枱／卡位，座位舒適，招呼都幾好，唔錯唔錯。這裡食物質素唔錯，尤其個招牌擔擔麵，味道香濃，但不太辣，比較適合怕辣的我。最值得一提的是花雕醉雞，肉質爽滑，但沒有一般醉雞的苦澀味，值得推薦。最後叫了個餐後甜品什果凍酒釀丸子，軟糯丸子加上果酸酒味，清甜可口，為这晚餐加上完美句號。